Gibraltari linn ja laht, vaade Gibraltari kaljult (2009). Maaparandustööde tõttu (keskel) ehitatakse jahtklubile uut hoonet (vasakul)
**Gibraltari kuninglik jahtklubi** (inglise keeles Royal Gibraltar Yacht Club, varem Gibraltar Yacht Club; lühend RGYC) on Gibraltaris tegutsev jahtklubi, mille asutasid 1829. aastal Briti kuningliku mereväe ohvitserid. See oli üks esimesi jahtklubisid väljaspool Briti saari.

Klubi patroonideks on olnud Suurbritannia monarhid ja Gibraltari kubernerid; valitsev monarh külastas klubi esimest korda 1954. aastal. 20. sajandi lõpul mereväe mõju v'henes, domineerima hakkasid kohalikud. Klubi purjetamiskool rajati 2001. aastal, akrediteeriti haridusasutusena 2004. aastal ning sai 2010. aastal testkeskuseks. Maaparandusprojektide tõttu Gibraltari lahe ääres kolis klubi mõne aja eest uude ajutisse asukohta.

Ajalugu
-------

Gibraltari jahtklubi esimene koosolek toimus Griffithsi hotellis
Gibraltari jahtklubi asutasid 1829. aastal Suurbritannia ülemereterritooriumil kuningliku mereväe ohvitserid, kes kuulusid Gibraltari garnisoni. See oli üks esimestest jahtklubidest väljaspool Briti saari; Singapuri jahtklubi rajati kolm aastat varem. Klubi koosolekut on esmamainitud ajalehes Gibraltar Chronicle 15. juulil 1829: "Gibraltari jahtklubi liikmed peavad koosolekut Griffithsi hotellis 17. kuupäeval, reedel, kell 1 pärastlõunal, mil kõigil klubiga liituda soovivatel garnisoni ohvitseridel palutakse kohale ilmuda." Esimene koosolek toimus Griffithsi hotellis Commercial Square'il, mis tänapäeval kannab nime John Mackintosh Square ning kõnekeeles Piazza. Hiljem kogunesid klubiliikmed garnisoni raamatukogus. 19. sajandi lõpul kolis klubi Gibraltari lahe äärde, King's Bastioni lähedale. Neilt, kes soovisid registreerida oma jahid Gibraltari jahtklubis, nõuti 19. sajandi lõpul Gibraltari kuberneri nõusolekut.

Jahtklubi varaseimad paberid on kaotsi läinud, kuid klubi arhiivis on säilinud admiraliteedi teade kubernerile 27. oktoobrist 1837. Selles antakse klubi liikmetele luba kasutada jahi mastis Püha Jüri lippu ja standardit või vimplit. 22. juulist 1842 pärinev kiri tühistas selle loa ning lubas selle asemel kasutada Briti sinilippu.

Esimene regatt, millest on säilinud teateid, toimus 22. juulil 1893. Lisaks purjetamisele harrastati tol päeval ujumist, veepolo, aerutamist ja mastironimist. 1910. aastal annetas Walesi prints, hilisem kuningas George V, klubile iga-aastase purjetamisvõistluse auhinnaks karika, mida tänapäeval nimetatakse kuninga karikakms (King's Cup). Järgmisel aastal sai printsist klubi patroon. Enam kui kakskümmend aastat hiljem, 13. oktoobril 1933, andis kuningas Gibraltari jahtklubile tiitli "kuninglik". Esimest korda külastas valitsev monarh klubi 1954. aasta mais, mil klubi toonane patroon, kuninganna Elizabeth II ja tema abikaasa prints Philip saabusid Gibraltarisse kuninglikul jahil HMY Britannia. Prints Philip on endiselt klubi liige. Algselt võeti klubi liikmeteks vastu vaid mereväeohvitsere ning Gibraltari kubernerid olid järjekindlalt klubi patroonid. Teiste meelelahutuste seas olid ohvitseride käsutuses ka kuninglik rebasejaht (Royal Calpe Hunt) ja garnisoni raamatukogu.

19. sajandi jooksul kasvas Briti impeeriumi jahtklubide populaarsus märgatavalt. Ehkki see tulenes osalt keskklassi jõukuse kasvust, oli tähtis roll ka sotsiaalse prestiiži tõusul, mis tulenes eriti klubide sidemeist kuningakojaga ning kuninganna Victoria ja prints Alberti tegevusest jahtklubide propageerimisel. Gibraltarlaste osatähtsus jahtklubis kasvas ajapikku. 20. sajandi lõpuks, mil kuningliku mereväe mõju vähenes, suurenes kohalike osatähtsus märgatavalt.

1991. aasta jaanuaris algas väikejahtide ümbermaailmaregatt Europa 92. Sellele eelnenud nädala vältel võõrustas Gibraltari kuninglik jahtklubi kõiki osavõtjaid ja andis neile ajutise liikmestaatuse.

21. sajand
----------

Kuningas George V andis Gibraltari jahtklubile 1933. aastal tiitli "kuninglik"
Gibraltari kuningliku jahtklubi esmane eesmärk on propageerida Gibraltaril purjetamist. Klubi kasutab Victory-klassi jahte ja 420-id; Victory-klassi jahte on 17. Purjetajad võistlevad maist oktoobrini kestva hooaja vältel kokku 21 auhinna pärast. Kõige ihaldatum auhind on kuninga karikas, mis antakse hooaja parimate tulemuste eest Victory-klassis. Igal aastal võistleb klubis ka Ühendkuningriigi R.A.F. Purjeliit (United Kingdom's R.A.F. Sailing Association). Iga-aastane suvelõpuvõistlus on ka klubivälistele täiskasvanud võistlejatele avatud Tango Laser Open. Sellel osaleb arvukalt võistlejaid Hispaaniast, näiteks teisele poole piiri jääva La Línea jahtklubi liikmed.

29–31. juulil 2011 Gibraltari lahel toimunud 15. iga-aastase Gibraltari regati korraldas Gibraltari kuninglik jahtklubi, võistlust toetasid Beck's ning Gibraltari spordi- ja puhkeamet. Võistlejaid registreeriti neljas divisjonis, auhinna pälvisid iga divisjoni kolm parimat jahti. Lisaks anti auhind parimale jahile võistlusel "Round the Rock". 2012. aastal toimus Gibraltari regatt nädalavahetusel, 28.-29. juulil.

2001. aasta mais asutati klubi juurde purjetamisakadeemia, 2004. aastal andis kuninglik jahiliit (Royal Yachting Association) sellele akrediteeringu haridusasutusena. Õppekeskuses töötavad vabatahtlikud, seda rahastab jahtklubi. Õppetöö toimub märtsist novembrini ja on avatud nii klubiliikmeile kui ka teistele. Algajad läbivad suvel nädalase algkursuse, igal aastal pakutakse kolme niisugust kursust. 2004. aastal sai klubist ka kuningliku jahiliidu õppekeskus veemotospordis. Kuus aastat hiljem, 2010. aastal, sai klubist testkeskus nii purjetamise kui ka veemotospordi alal, sel on õigus väljastada rahvusvahelisi oskuste sertifikaate (International Certificate of Competence, ICC).

18. oktoobril 2010 toimus Londonis 11. iga-aastane Gibraltari päev. Sellel osalejatele jagatud 12-leheküljelise brošüüri esikaanel oli värvifoto Gibraltari jahtklubi Victory-klassi jahtidest Gibraltari lahel. 2011. aastal osales klubi heategevusüritusel nimega Merede Festival (Festival of the Seas).

2008. aasta detsembris oli klubiliikmetel viimane võimalus kasutada klubi jahtsadamat. 2009. aasta algul kasutati Gibraltari idaküljel merepõhjast välja pumbatud liiva maaparanduseks jahtklubi ees. Pärast maaparandust kolis klubi aadressilt 26 Queensway ajutisele pinnale aadressil 2 Queensway. Klubile rajati ajutised sildumiskohad kaitseministeeriumi endise tervishoiukeskuse taha. Hanke uue klubihoone ja selle juurdeehitiste rajamiseks Coalingu saarele võitis ehitusfirma Profield Contractors. Juulis 2011. teatati, et valitsus eraldas eelarves 1,5 miljonit naela klubi kolimiseks. Selle uues asukohas Coalingu saarel paiknes varem kaitseministeeriumi paadisadam. 2012. aastal kuulutas valitsus välja riigihanke jahiklubi ehituse esimesele faasile, mis ühendati teiste vesiehitustöödega.

Viited
------

1. ↑  "List of Crown Dependencies & Overseas Territories". *fco.gov.uk*. Foreign and Commonwealth Office. Vaadatud 12. septembril 2012.
2. 1 2 3 4 5 6 7 8  "The Royal Gibraltar Yacht Club" (PDF). *Rock Talk* (2): 10-11. Juuli 2009. Originaali (PDF) arhiivikoopia seisuga 16. aprill 2014. Vaadatud 1. septembril 2012.
3. ↑  "Most Ancient Clubs". *rbc.se*. The Royal Bachelors' Club. Originaali arhiivikoopia seisuga 11. oktoober 2011. Vaadatud 12. septembril 2012.
4. 1 2 3  E.G. Archer (10.02.2006). *Gibraltar, Identity and Empire* (illustrated ed.). Psychology Press. Lk 191. ISBN 0415347963, 9780415347969. Vaadatud 1. septembril 2012. `{{cite book}}`: kontrolli parameetri `|isbn=` väärtust: invalid character (juhend); parameeter `|pages=` ja `|page=` on topelt (juhend)
5. 1 2  Winchester, Simon (15. juuni 2004). *Outposts: Journeys to the Surviving Relics of the British Empire* (reprint ed.). HarperCollins. Lk 99-100. ISBN 0060598611, 9780060598617. Vaadatud 26. oktoobril 2012. `{{cite book}}`: kontrolli parameetri `|isbn=` väärtust: invalid character (juhend); parameeter `|pages=` ja `|page=` on topelt (juhend)
6. ↑  Gilbard, Lieutenant Colonel George James (1888). *A popular history of Gibraltar, its institutions, and its neighbourhood on both sides of the straits, and a guide book to their principal places and objects of interest*. Garrison Library. Lk 168. Vaadatud 26. oktoobril 2012. `{{cite book}}`: parameeter `|pages=` ja `|page=` on topelt (juhend)
7. ↑  Alice Mascarenhas (13. juuni 2012). "A 'Great Day', Royals Visit The Heart Of Old Gibraltar". *Gibraltar Chronicle*. Originaali arhiivikoopia seisuga 13. veebruar 2013. Vaadatud 12. septembril 2012.
8. ↑  "French Sailors Cheer Queen". *Glasgow Herald*. 10. mai 1954. Lk 7. Vaadatud 26. oktoobril 2012.
9. ↑  Hardman, Robert (3. aprill 2012). *Her Majesty: The Court of Queen Elizabeth II*. Open Road Media. ISBN 1453249184, 9781453249185. Vaadatud 26. oktoobril 2012. `{{cite book}}`: kontrolli parameetri `|isbn=` väärtust: invalid character (juhend)
10. ↑  "The History of Gibraltar – continuation of the 2nd Century under British rule". *gibraltarinformation.com*. Gibraltarinformation.com. Originaali arhiivikoopia seisuga 5. märts 2014. Vaadatud 12. septembril 2012.
11. ↑  Simpson, A. W. Brian; Simpson, Brian (2. august 2003). *Cannibalism and Common Law: A Victorian Yachting Tragedy* (reprint, illustrated ed.). Continuum International Publishing Group. Lk 14. ISBN 1852852003, 9781852852009. Vaadatud 26. oktoobril 2012. `{{cite book}}`: kontrolli parameetri `|isbn=` väärtust: invalid character (juhend); parameeter `|pages=` ja `|page=` on topelt (juhend)CS1 hooldus: kuupäev ja aasta (link)
12. ↑  Cornell, Jimmy (1993). *Around the World Rally* (illustrated ed.). Sheridan House, Inc. Lk 1, 14. ISBN 0924486473, 9780924486470. Vaadatud 26. oktoobril 2012. `{{cite book}}`: kontrolli parameetri `|isbn=` väärtust: invalid character (juhend); parameeter `|pages=` ja `|page=` on topelt (juhend)
13. ↑  "Laser Tango Sailing Event". *rgyc.gi*. Royal Gibraltar Yacht Club. Originaali arhiivikoopia seisuga 24. veebruar 2013. Vaadatud 1. septembril 2012.
14. ↑  "Beck's XV Gibraltar Regatta" (PDF). *rgyc.gi*. RGYC, sponsored by Beck's and Gibraltar Sports and Leisure Authority. Originaali (PDF) arhiivikoopia seisuga 4. märts 2016. Vaadatud 1. septembril 2012.
15. ↑  "RGYC 2012 SAILING SEASON". *rgyc.gi*. Royal Gibraltar Yacht Club. Originaali arhiivikoopia seisuga 24. veebruar 2013. Vaadatud 1. septembril 2012.
16. 1 2 3  "School History". *rgyc.gi*. Royal Gibraltar Yacht Club. Originaali arhiivikoopia seisuga 24. veebruar 2013. Vaadatud 1. septembril 2012.
17. ↑  "Power boating in Gibraltar". *rgyc.gi*. Royal Gibraltar Yacht Club. Originaali arhiivikoopia seisuga 24. veebruar 2013. Vaadatud 1. septembril 2012.
18. ↑  "Gibraltar Day". *Gibraltar Chronicle*. 5. oktoober 2010. Vaadatud 1. septembril 2012.[*alaline kõdulink*]
19. ↑  "Gibraltar's Festival of the Seas is talk of the town". *easier.com*. Easier Inc. Vaadatud 12. septembril 2012.
20. 1 2  "RGYC Dinghy Fleet – RS Tera". *rgyc.gi*. Royal Gibraltar Yacht Club. Originaali arhiivikoopia seisuga 24. veebruar 2013. Vaadatud 1. septembril 2012.
21. ↑  "Sandy Bay Beach Forever Lost?". *VOX – The Truly Independent Gibraltar Newspaper*. 10. aprill 2009. Originaali arhiivikoopia seisuga 7. jaanuar 2013. Vaadatud 1. septembril 2012.
22. ↑  "The Victory Class". *rgyc.gi*. Royal Gibraltar Yacht Club. Originaali arhiivikoopia seisuga 24. veebruar 2013. Vaadatud 2. septembril 2012.
23. ↑  "Royal Gibraltar Yacht Club – Gibraltar". *blueoceanyachting.com*. blueocean yachting.com. Originaali arhiivikoopia seisuga 2. jaanuar 2013. Vaadatud 1. septembril 2012.
24. ↑  "Contact Us". *rgyc.gi*. Royal Gibraltar Yacht Club. Originaali arhiivikoopia seisuga 3. veebruar 2013. Vaadatud 1. septembril 2012.
25. ↑  F Oliva (26. märts 2009). "Boat Owners Criticise Relocation Delays". *Gibraltar Chronicle*. Originaali arhiivikoopia seisuga 14. september 2014. Vaadatud 12. septembril 2012.
26. ↑  "Current Projects". *profield.gi*. Profield Contractors Ltd. Originaali arhiivikoopia seisuga 20. august 2012. Vaadatud 1. septembril 2012.
27. ↑  "£1.5 Million For Yacht Club Relocation". *The New People*. 21. juuli 2011. Vaadatud 12. septembril 2012.
28. ↑  "Official Notice" (PDF). *gibraltar.gov.gi*. Government of Gibraltar. 2012. Vaadatud 1. septembril 2012.[*alaline kõdulink*]

Välislingid
-----------

* Foto Gibraltari kuningliku jahtklubi uuest ehitatavast hoonest